ระหว่างทางไปเขาค้อ เพื่อนๆหิวอยากหาอะไรทานง่ายๆ ตอนแรกแพลนไว้ว่าจะไปร้านดังลพบุรีปลายๆจะเข้าเพชรบูรณ์แล้ว แต่คุณเพื่อนทั้งหลายหิวไม่ไหวแล้ว เราก็เปิดวงในหาร้านที่ไม่ไกลจากที่เราอยู่มาก เห็นร้านนี้ไม่ไกลเท่าไหร่ และเรตติ้งใช้ได้ เลยลองมาร้านนี้ดู ด้วยความที่ไม่รู้ทางละแวกนี้นัก แนะนำให้กด map ในวงในมาเลยค่ะ ตรง ร้านจะอยู่ซอยสุระนารายณ์19 เข้ามาตามทางร้านจะอยู่ขวามือ ร้านใหญ่เป็นตึกแถวสองห้อง ไปช่วงเที่ยงๆพอดี ลูกค้าค่อนข้างเยอะค่ะ แต่ว่ารออาหารไม่นานนะ

ที่จอดรถ จอดตามข้างทางหน้าร้านได้เลยค่ะ
ร้านเปิด 9:00 - 21:30

### รายการที่สั่ง ###

ก๋วยเตี๋ยวต้มยำตำลึง (40฿) เพื่อนที่ไปสั่งบะหมี่กัน แต่เราสั่งเส้นหมี่ ตำลึงใบใหญ่แต่น้อย ใครไม่ทานเครื่องในสั่งไม่ใส่นะคะ เราไม่รู้ว่าใส่มา แอบเขี่ยไปให้เพื่อนแทน จะมีตับ 1 ชิ้น ไส้อ่อน 1 ชิ้น กระดูกหมู 1 ชิ้น ลูกชิ้นหมู 1 ลูก ลูกชิ้นปลาทอด 1 ชิ้น หมูสับและหมูชิ้น ส่วนรสชาตินั้นถูกใจเรามาก ต้มยำรสเข้มอร่อย ไม่ได้จัดมากจนเกินไป กำลังอร่อยเลย ทานแล้วอยากจะเบิ้ลต่อมาก

กระเพราะหมูสับไข่ดาวราดข้าว (45฿) อันนี้เพื่อนสั่งมา แอบชิมไปคำ อร่อยเลย หมูสับไม่อมน้ำมัน แห้งแต่ไม่แห้งมาก รสชาติเผ็ดอร่อยดี 